OhtuTie-projektin kokous			 			           
pöytäkirja
												
Aika:
29.6.2004 kello 9
Paikka:
Tietojenkäsittelytieteen laitoksen luokka C455
Läsnä:
Jyrki Kankaanpää 
Marianne Korpela (ohjaaja)
Sinikka Loikkanen (saapui 9.15)
Esa-Matti Miettinen (kokouksen sihteeri)
Janne Nevalainen (kokouksen puheenjohtaja)
Petteri Nurmi (saapui kello 9.23 ja poistui kello 9.52)
Max Österman

Kokouksen avaus
Puheenjohtaja avasi kokouksen kello 9.02. 

Tehtyjä asioita
Janne oli suunnitellut tuntikirjanpidon tallentamiseen tarvittavaa tietokantataulua sekä 	pohtinut käyttöohjeen toteutustapaa. 

Esa kertoi etsineensä määrittelydokumentista korjattavia asioita sekä muokanneensa 	testaussuunnitelmaa.

Max oli työskennellyt tietokantataulujen parissa ja kirjoittanut esimerkkidataa tietokantaan tallentavan skriptin. 

Jyrki oli luonut pohjat käyttöohjeelle ja toteutussuunnitelmalle. 

Petteri kertoi tehneensä käyttöliittymälle pohjan. Välilehtien määrän pitäisi nyt olla 	kohdallaan. Hän oli myös kirjoittanut kaksi XML-tiedostoa, joista ei ollut mainintaa 	suunnitteludokumentissa. Toinen tiedosto liittyi monikielisyyteen, ja toinen yhdistää XML-tiedostoja näkymiin.

Työn suunnittelua
Marianne toivoi ryhmän panostavan jatkossa enemmän ryhmätyöskentelyyn. Projektin 	ensisijaisena tarkoituksena on harjoitella ryhmätyötä, ja vasta toissijaisesti tuottaa 		ohjelmisto.

Sinikka totesi suunnitelludokumentin ulkoasun olevan puutteellinen.

Sovittiin, että työskennellään mahdollisuuksien mukaan laitoksella vielä tämä viikko, ja 	maanantaista eteenpäin jatketaan työskentelyä Aleksandriassa.

Marianne totesi, että ryhmä voisi laittaa tuottamansa käyttöohjedokumentin nettiin 	järjestelmän käyttäjien saataville. Tällöin erillistä ohjetta ei tarvitsisi kirjoittaa.

Max sanoi tietokantaan tarvittavan vielä esimerkkimetriikoiden käyttämät taulut ja SQL-	muotoiset tiedonhakulauseet.

Petteri totesi yhdistäneensä LayoutManagerin ja TemplateManagerin PageManageriksi. 	PageManagerin luovan Controller-luokan doGet()-metodin koodiin on kirjoitettu 		kommentit.

Työnjako
Esa tarjoutui jatkamaan määrittelydokumentin parissa ja Jyrki sanoi tekevänsä 		suunnitteludokumenttiin korjauksia. Max ja Janne aikoivat suunnitella tietokantaa.

Ilmoitusasiat
Jyrki kertoi varanneensa Aleksandriasta luokat 332 ja 333 ajalle 1.7.-16.7. 

Janne kertoi muutosta vastaavan Petri Kutvosen arvioineen, että ryhmän käytössä on koneita ainakin tämän viikon ajan.

Kokouksen päättäminen
Puheenjohtaja päätti kokouksen kello 10.00.

Esa-Matti Miettinen
Kokouksen sihteeri